Air представиха плана за коригиращи действия, разработен въз основа на коментарите, направени в резултат от посещението на Съюза за оценка на място. Този план съдържа коригиращи действия въз основа на солиден анализ за първопричините на пропуските, отбелязани в коментарите. Освен това Batik Air обясни своето разследване във връзка с навлизането в писта, случило се напоследък с едно от неговите въздухоплавателни средства, както и мерките във връзка с безопасността, които Batik Air е взел непосредствено след произшествието.
 (47)
 По време на изслушването индонезийската DGCA уведоми Комисията, че през последните шест месеца ИКАО е извършила проверка от разстояние на коригиращите действия, предприети от индонезийската DGCA. Окончателният резултат от тази проверка все още не е на разположение. Освен това индонезийската DGCA заяви, че заедно с Федералната авиационна администрация действа за подобряване на своята система за надзор на безопасността. През февруари 2016 г. Федералната авиационна администрация извърши оценка на безопасността на международното въздухоплаване, която доведе до седем констатации, след което бе направено последващо посещение през май 2016 г. Според индонезийската DGCA са отстранени несъответствията по всички констатации, въпреки че Федералната авиационна администрация поиска от индонезийската DGCA да докладва ежемесечно относно напредъка при обучението на инспекторите.
 (48)
 Въз основа на цялата налична информация, включително резултатите от посещението за оценка на място и информацията, представена по време на изслушването, Комисията счита, че индонезийската DGCA от 2014 г. насам отбелязва подобрения. Ясно е обаче, че индонезийската DGCA, наред с друго, трябва да подобри още повече своята система за надзор на безопасността, както и обучението и стандартизацията на работните методи на своите инспектори.
 (49)
 Комисията отбеляза, че и тримата превозвачи — Citilink, Batik Air и Lion Air, са в състояние да предоставят конкретни данни за безопасното извършване на съответните си операции. Комисията счита, че са налице достатъчно доказателства за това, че посочените въздушни превозвачи спазват приложимите индонезийски разпоредби и международните стандарти за безопасност.
 (50)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че списъкът на въздушните превозвачи, които са предмет на оперативна забрана в границите на Съюза, следва да се измени, така че Aviastar Mandiri (САО No 121—043), Citilink, Lion Air и Batik Air да бъдат заличени от приложение А към Регламент (ЕО) No 474/2006.
 (51)
 Чрез приоритетни наземни инспекции в съответствие с Регламент (ЕС) No 965/2012 държавите членки ще продължат да следят дали въздушните превозвачи, сертифицирани в Индонезия, действително спазват съответните стандарти за безопасност.
 (52)
 В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Иран
 (53)
 През март 2010 г. въздушният превозвач Iran Air, сертифициран от Организацията за гражданска авиация на Ислямска република Иран (CAO-IRI), бе включен в приложение Б към Регламент (ЕО) No 474/2006. През юли 2010 г., след извършено от Съюза посещение за оценка на място, оперативните ограничения на въздухоплавателния флот на Iran Air бяха доуточнени.
 (54)
 През май